Oudste seun van die Adendorffs en nou die bestuurder van hulle 30 000ha skaapplaas, Nêrens, in die hart van die onversoenlike Noord-Kaap. Van kleins af al droom Frans dinge wat hy nie kan verstaan nie - drogbeelde en droomkastele wat hom wakker ruk in die middel van die nag. Vir sy boeties wil hy dit wegsteek - hy is die oudste. Jare se stilte op die plaas en die lewe se herhaaldelikke uitklophoue het Frans se hoop begin vreet. Deesdae as hy sy oë lig is dit altyd asof hy donderwolke sien. Wolke wat nie net water bring nie - maar verwoesting. Maar hierdie dieptes hou hy vir homself. Frans gaan slaap. Frans staan op. Frans boer.